Na temelju članka 107. stavka 9. Zakona o odgoju i obrazovanju u osnovnoj i srednjoj školi („Narodne novine“ br. 87/08., 86/09., 92/10.,105/10., 90/11.,16/12., 86/12., 94/13., 152/14., 07/17., 68/18., 98/19. i 64/20.) i članka 47. Statuta Osnovne škole August Šenoa Osijek, Školski odbor Osnovne škole Osijek na prijedlog ravnatelja na sjednici održanoj 07. listopada 2020. godine donio je

PRAVILNIK O IZMJENAMA

 PRAVILNIKA O NAČINU I POSTUPKU ZAPOŠLJAVANJA

 U OSNOVNOJ ŠKOLI AUGUST ŠENOA

Članak 1.

U Pravilniku o načinu i postupku zapošljavanja u Osnovnoj školi August Šenoa, Osijek KLASA:003-05/19-01-07 URBROJ:2158-20/19-01-01 usvojenom na sjednici Školskog odbora 06. ožujka 2019. godine mijenja se članak 2. i glasi:

 „Odredbe ovog Pravilnika ne primjenjuju se u postupku izbora ravnatelja“.

Članak 2.

U članku 7. stavci 3. i 4. mijenjaju se i glase:

„Predsjednik i stalni član povjerenstva je ravnatelj škole. Dva člana povjerenstva imenuje ravnatelj Škole iz reda radnika koji imaju potrebno obrazovanje i stručno znanje vezano za utvrđivanje znanja, sposobnosti i vještina kandidata u postupku natječaja. Član povjerenstva ne može biti osoba kojoj je kandidat član uže obitelji.

Povjerenstvo obavlja sljedeće poslove:

* utvrđuje koje su prijave na natječaj pravodobne i potpune
* utvrđuje listu kandidata prijavljenih na natječaj odnosno kandidata kojeg je u Školu uputilo nadležno upravno tijelo Županije
* uvjete iz natječaja za pravodobne i potpune prijave i kandidate s te liste upućuje na testiranje i intervju
* utvrđuje sadržaj testiranja(područja provjere, pravne i druge izvore za pripremu kandidata za testiranje
* objavljuje na web stranici Škole područja provjere za pripremu kandidata za testiranje, vrijeme i mjesto održavanja testiranja,
* provodi testiranje i razgovor (intervju) s kandidatima,
* objavljuje na web stranici Škole rezultat testiranja i poziv kandidatima na razgovor (intervju)
* utvrđuje rang-listu kandidata na temelju rezultata provedenog testiranja i razgovora (intervjua)
* dostavlja izvješće o provedenom postupku i rang – listu kandidata ravnatelju Škole“

Članak 3.

U cijelom tekstu Pravilnika o načinu i postupku zapošljavanja riječi :“ured državne uprave“ zamjenjuju se riječima „nadležno upravno tijelo Županije“

Članak 4.

Ovaj Pravilnik o Izmjenama Pravilnika o načinu i postupku zapošljavanja u Osnovnoj školi August Šenoa, Osijek stupa na snagu osmog dana od dana objave na oglasnoj ploči i mrežnoj stranici Škole, a primjenjuje se od dana dobivanja suglasnosti Upravnog odjela za obrazovanje u Osječko-baranjskoj županiji.

KLASA:003-05/20-01-17

URBROJ:2158-20/20-01-01

Osijek, 7.10.2020.

 Predsjednica Školskog odbora

 Anica Perković

Pravilnik o izmjenama Pravilnika o načinu i postupku zapošljavanja u Osnovnoj školi August Šenoa, Osijek objavljen je na oglasnoj ploči i mrežnoj stranici Škole dana 08.10.2020. i stupa na snagu 16.10.2020. godine (osmi dan)

Na ovaj Pravilnik o Izmjenama Pravilnika Upravni odjel za obrazovanje u Osječko-baranjskoj županiji dao je suglasnost dana 16.10.2020. godine

 Ravnatelj

 Krešimir Ćosić, prof.